钦定古今图书集成/明伦汇编/官常典/第627卷 > 郭绚
## 钦定古今图书集成/明伦汇编/官常典/第627卷 > 郭绚

按《隋书循吏传》：“绚，河东安邑人也。家素寒微。初为尚
书令史，后以军功拜仪同，历数州司马长史，皆有能
名。大业初，刑部尚书宇文弼巡省河北，引绚为副。炀
帝将有事于辽东，以涿郡为冲要，访可任者，闻绚有
干局，拜涿郡丞，吏人悦服。数载，迁为通守，兼领留守。
及山东盗贼起，绚逐捕之，多所克获。时诸郡无复完”
者，唯涿郡独全。后将兵击窦建德于河间，战死。人吏
哭之，数月不息。